Državni udar u Mjanmaru 2021.
<s>Državni udar u Mjanmaru 2021. započeo je u jutro 1. februara hapšenjem Aung San Suu Kyi, predsednika Win Myinta i ostalih lidera vladajuće partije Nacionalna liga za demokratiju (NLD).</s><s>Hapšenje je provela Vojska Mjanmara.</s><s>Nekoliko sati po hapšenju vojska je najavila jednogodišnje vanredno stanje u kojem je vlast preuzeo glavni komandant Min Aung Hlaing.</s><s>Suu Kyi je pozvala građane da izađu na proteste dok su telefonske veze u prestonici Naypyidawu i najvećem gradu Yangonu prekinute, emitovanje je obustavila i državna televizija, a banke su zatvorene.</s><s>Na pijacama su počele da se stvaraju gužve, a veliki broj građana našao se i kod bankomata kako bi povukli gotovinu sa svojih računa.</s>

<s>Državni udar 2021. drugi je državni udar od nezavisnosti zemlje 1948. godine.</s><s>Prvi državni udar dogodio se 1962. godine nakon kojega je vojska ostala na vlasti sve do 2011. godine kada je započeo spori i samo delomični proces demokratizacije.</s>

<s>Pozadina
Mjanmar je došao pod direktnu vojnu vlast nakon državnog udara 1962. godine.</s><s>Aung San Suu Kyi, ćerka utemeljitelja savremenog neovisnog Mjanmara, postala je zapažena pro-demokratska aktivistkinja u periodu nakon udara.</s><s>Na izborima 1990. godine čije je provođenje vojska dozvolila, partija koju je vodila Suu Kyi odnela je premoćnu pobedu.</s><s>Vojska je odbila da prizna rezultate izbora i stavila je Suu Kyi u kućni zatvor.</s>

<s>U periodu između 2011-2015. započela je probna demokratska reforma.</s><s>Izbori 2015. ponovo su doveli do pobede partije Suu Kyi dok je vojska zadržala značajan nivo kontrole, kao i pravo da imenuje četvrtinu članova parlamenta.</s>

<s>Puč 2021. dogodio se u periodu nakon opštih izbora 8. novembra 2020. na kojima je Sudu Kyi-na partija osvojila 396 mandata, dok je vojno sponzorirana partija osvojila svega 33 mandata.</s><s>Puč je organizovan na dan kada su poslanici trebalo da se vrate u parlament, prvi put nakon izbora u novembru.</s>

<s>Vojska je osporila rezultate izbora, dok su se glasine o puču pojavile nekoliko dana pre samog događaja.</s><s>Francuska i Sjedinjene Američke Države izrazile su zabrinutost nakon pojave glasina o planiranom puču.</s><s>Nakon puča zabrinutost su izrazile i Indija, Indonezija, Malezija i Singapur.</s><s>Australija, Novi Zeland, Turska i SAD osudile su udar dok su Kambodža, Filipini i Tajland eksplicitno odbili da osude udar insistirajući da se radi o unutarnjem pitanju Mjanmara.</s>

<s>Reakcije</s>

<s>Međunarodne organizacije
: Visoki predstavnik Unije za spoljne poslove i sigurnosnu politiku Josep Borrell oštro je osudio vojno preuzimanje vlasti i zatražio puštanje pritvorenih.</s><s>Predsednik Evropskog veća Charles Michel i predsednica Evropske komisije Ursula von der Leyen pozvali su na obnovu demokracije, osudili vojno preuzimanje vlasti i zatražili hitno puštanje privedenih u racijama širom zemlje.
: generalni sekretar Ujedinjenih nacija António Guterres istakao je da razvoj događaja u Mjanmaru predstavlja ozbiljan udarac za demokratske reforme te je pozvao sve lidere da se suzdrže od nasilja i da poštuju ljudska prava.</s>

<s>Države
: ministrica vanjskih poslova Australije Marise Payne izrazila je duboku zabrinutost zbog izveštaja iz Mjanmara te je pozvala vojsku na poštivanje vladavine zakona, na rešavanje sporova zakonitim mehanizmima i da odmah pusti sve civilne čelnike koji su nezakonito uhapšeni. 
: belgijska ministrica vanjskih poslova Sophie Wilmes je putem Twittera najavila moguće sankcije kao odgovor na puč.
: danski ministar vanjskih poslova Jeppe Kofod je uz poziv za puštanje pritvorenih pozvao sve strane da poštuju rezultat demokratskih izbora, budu suzdržane te da traže miran dijalog.
: Ministarstvo vanjskih poslova Indije izrazilo je veliku zabrinustost i istaklo nepokolebljivu podršku demokratskoj tranziciji u Mjanmaru.
: dugogodišnji kambodžanski lider Hun Sen pozvao se na princip nemešanja u unutarnja pitanja drugih država te je odbio komentarisati puč nazivajući ga unutarnjim pitanjem Mjanmara.
: kineske vlasti su izjavilae da prate događaje u Mjanmaru uz nadu da će sve strane moći pravilno riješiti razlike i osigurati stabilnost u skladu s ustavom.
: ministarstvo vanjskih poslova pozvalo je vojsku i sve relevantne stranke da prioritet stave na održavanje mira i sigurnosti u Mjanmaru, da podržavaju vladavinu zakona i izborne nesuglasice reše putem uspostavljenih pravnih mehanizama.
: norveška ministrica vanjskih poslova Ine Eriksen Soreide pozvala je vojne vođe da se drže demokratskih normi i poštuju ishod izbora.
: Državni sekretar Sjedinjenih Država Antony Blinken izjavio je da Sjedinjene Države odbacuju svaki pokušaj promene rezultata najnovijih izbora i sprečavanja demokratskog prenosa vlasti u Mijanmaru i postupiće protiv odgovornih ako ti koraci ne budu poništeni. 
: švedska ministrica vanjskih poslova Ann Linde pozvala je vojsku da poštuje vladavinu zakona, izborne rezultate i da sporove rješava zakonitim mehanizmima.
: britanski premijer Boris Johnson osudio je puč i zatvaranje civila napominjući da se glas naroda mora poštovati, a civilni čelnici moraju osloboditi.</s>

<s>Izvori</s>

<s>Pučevi
Mjanmar
2021</s>

